**הענקת מלגות לימודים לסטודנטים**

**לשנת הלימודים האקדמית תשפ"ו**

**במסגרת "שיתופי פעולה במיזם מלגות הפיס"**

**נספח א' – כתב הצהרה והתחייבות של מנהל התכנית**

|  |
| --- |
| **יש להדפיס טופס זה, למלא, להחתים, לסרוק ולצרף כמסמך באתר מפעל הפיס** |

אנו הח"מ, מר/גב' \_\_\_\_\_\_\_\_\_\_\_\_\_\_\_, מס' ת.ז. \_\_\_\_\_\_\_\_\_\_\_\_\_\_\_, ומר/גב' \_\_\_\_\_\_\_\_\_\_\_\_\_\_\_, מס' ת.ז. \_\_\_\_\_\_\_\_\_\_\_\_\_\_\_, מורשי החתימה מטעם הרשות המקומית/התאגיד (יש למחוק את המיותר), מצהירים ומתחייבים בזאת בשמם כדלקמן:

שם הרשות המקומית: \_\_\_\_\_\_\_\_\_\_\_\_\_\_\_

שם מגיש הבקשה: \_\_\_\_\_\_\_\_\_\_\_\_\_\_\_ (להלן: ״**מנהל התכנית**״)

מנהל התכנית הינו אחד מהבאים (יש לסמן x במשבצת המתאימה):

* רשות מקומית (היינו: עירייה או מועצה מקומית או מועצה אזורית).
* תאגיד בשליטה (מלאה או חלקית) של רשות מקומית על פי כתב הסמכה חתום ע"י ראש הרשות וגזבר הרשות המקומית בנוסח המצורף כ**נספח ג'**.
* תאגיד הרשום כדין בישראל ומתקיימים בו כל אלה:

1. ברשותו כתב הסמכה חתום ע"י ראש הרשות וגזבר הרשות בנוסח המצורף כ**נספח ג'**.
2. מועד ההתאגדות של התאגיד הוא ינואר 2020 לכל המאוחר.
3. התאגיד מלכ"ר. תאגיד שהינו עמותה או חל"צ - ברשותו אישור "ניהול תקין" תקף.

כתובת מנהל התכנית: \_\_\_\_\_\_\_\_\_\_\_\_\_\_\_

**מורשי החתימה:**

1. שם: \_\_\_\_\_\_\_\_\_\_\_\_\_\_\_; תפקיד: \_\_\_\_\_\_\_\_\_\_\_\_\_\_\_
2. שם: \_\_\_\_\_\_\_\_\_\_\_\_\_\_\_; תפקיד: \_\_\_\_\_\_\_\_\_\_\_\_\_\_\_

* מנהל התכנית מגיש למפעל הפיס בקשה להשתתפות במיזם כהגדרתו להלן (להלן: "**הבקשה**"). התחייבות זו מהווה חלק בלתי נפרד מהבקשה.
* הנספחים לכתב התחייבות זה הם:

1. **נספח א'** – הודעת הזכייה (תצורף ע"י מפעל הפיס, ככל ותאושר הבקשה).
2. **נספח ב'** – נוסח כתב התחייבות של מלגאי (מצורף).
3. **נספח ג'** – כתב הסמכה מאת הרשות המקומית (ימולא במקרה של תאגיד המגיש בקשה בשם הרשות המקומית).

* משמעות המונחים הבאים בכתב התחייבות זה הינה כדלקמן:

1. "**המיזם**" – מיזם "שיתופי פעולה במיזם מלגות הפיס", במסגרתו מעניק מפעל הפיס, בשיתוף מנהלי תכניות מלגות, מלגות ב"matching" לשנת הלימודים תשפ"ו לסטודנטים המתנדבים במיזמים חברתיים.
2. "**התקנון**" – תקנון המסדיר את אופן ניהול המיזם, כפי שפורסם ע"י מפעל הפיס, המצורף לקול הקורא שפורסם על ידו.
3. "**התכנית**" – תכנית מלגות למלגאים במהלך בשנת הלימודים האקדמית תשפ"ו.
4. "**המלגאים**" – הסטודנטים המשתתפים בתכנית, העומדים בתנאי הסף הקבועים בתקנון והכלולים ברשימה שיערוך מנהל התכנית וימסור למפעל הפיס כאמור להלן בכתב התחייבות זה, ובלבד שמספר המלגאים לא יעלה על כמות המלגות הנקובה בהודעת הזכייה.
5. "**מנהל התכנית**" – מנהל המיזם מטעם הרשות המקומית.
6. "**הודעת הזכייה**" – הודעה שתישלח ע"י מפעל הפיס למנהל התכנית, המאשרת את בקשתו להשתתף במיזם.

**תנאי סף**

1. מנהל התכנית מצהיר ומתחייב כי הינו עומד, יחד עם הבקשה שהגיש, בכל תנאי הסף הקבועים למיזם, כמפורט בתקנון המיזם.
2. ידוע למנהל התכנית כי הרשות המקומית רשאית להגיש בקשה אחת בלבד או להעניק הסמכה לתאגיד אחד בלבד. באחריות מנהל התכנית לוודא קיומו של תנאי זה עובר להגשת הבקשה.
3. ידוע למנהל התכנית כי רשות מקומית אינה רשאית להגיש בקשה בעצמה, במקרה שבו מוגשת בקשה ע"י תאגיד שהוסמך על ידה. באחריות מנהל התכנית לוודא כי לא הוגשה בקשה כאמור.

**הגשת הבקשה**

1. מנהל התכנית מתחייב להגיש את הבקשה באמצעות טופס בקשה מקוון באתר מפעל הפיס עד למועד הקבוע בתקנון ו/או בקול הקורא, בהתאם להוראות תקנון המיזם.
2. ידוע למגיש הבקשה כי הוא רשאי להגיש בקשה עבור 20 מלגות לכל הפחות ועד 800 מלגות לכל היותר בהתאם למספר התושבים ברשות המקומית, (להלן: "**מכסת המלגות המרבית**"), כמפורט בתקנון.

על אף האמור, רשויות מקומיות העומדות בתנאים הקבועים לעניין שיתוף פעולה בנושא קהילות או כפרי סטודנטים כמפורט בתקנון, תהיינה רשאיות להגיש בקשה עבור 400 מלגות לכל היותר (כולל מכסת המלגות המרבית).

1. ידוע למנהל התכנית, כי עליו לציין בטופס הבקשה המקוון את מספר המלגות המבוקש. יובהר, כי לאחר הגשת הבקשה מגיש הבקשה לא יהא רשאי לשנות את מספר המלגות המבוקש.
2. ידוע למנהל התכנית, והוא מסכים לכך, כי מפעל הפיס ידון אך ורק בבקשות אשר הוגשו באמצעות טופס הבקשה המקוון, וכי מפעל הפיס רשאי שלא לדון בבקשות שיוגשו באיחור ו/או שלא בהתאם לתנאים הקבועים בתקנון ו/או בקול הקורא.
3. ידוע למנהל התכנית, כי מפעל הפיס רשאי, אך לא חייב, לפנות למבקשים בבקשה להבהרות ו/או השלמות של פרטים ומסמכים וכל מידע אחר, הדרוש לדעתו לשם בחינת הבקשות, ומנהל התכנית מתחייב לשתף פעולה עמו באופן מלא בקשר לכך.
4. מנהל הבקשה מתחייב להקים וועדת מלגות רשותית אשר יעמוד בראשה ראש הרשות ו/או מנכ"ל לפני הגשת הבקשה במסגרתה הוא מרכז את כל הצרכים של היחידות השונות ברשות המקומית ומגיש בקשה הכוללת את כל ההבטים הנ"ל.
5. ידוע למנהל התכנית כי במסגרת המיזם והתכנית יוענקו למלגאים מלגות לימודים לשנת הלימודים האקדמית תשפ"ו (2025-2026) בסך של 10,000 ש"ח לפחות לכל מלגה, כאשר מנהל התכנית מתחייב לממן סך של 5,000 ש"ח לפחות באמצעות מקורות מימון עצמיים ו/או אחרים של הרשות המקומית וסך נוסף של 5,000 ש"ח בלבד ימומן ע״י מפעל הפיס (matching מלא).
6. מנהל התכנית מתחייב להעביר את חלקו בתשלום המלגה לחשבון בנק הרשום על שם הסטודנט עד ליום 01.04.2026. במקרה ומנהל התכנית משתף פעולה עם מוסד אקדמי לצורך מימון המלגות, שמורה לו הזכות להעביר את חלקו במלגה לחשבון שכר הלימוד של הסטודנט באותו מוסד.
7. לצורך מימון חלקו של מגיש הבקשה (בין אם הוא רשות מקומית ובין אם הוא תאגיד שהוסמך על ידה), רשאית הרשות המקומית לעשות שימוש ביתרה שבמועד הגשת הבקשה עומדת לזכותה אצל מפעל הפיס, בהתאם לאמת המידה\*. היה ומגיש הבקשה יציין זאת בטופס הבקשה, ינוצל סכום זה למימון חלקו של מגיש הבקשה עבור מלגות (matching).

\* אמת המידה הינה זו לפיה מקצה מפעל הפיס כספים לרשויות המקומיות. הנחיות ופרטים נוספים ראה במערכת "מנוף".

1. כתנאי לזכאותם למלגה, יתנדבו המלגאים למען הקהילה, בניהולו ופיקוחו של מנהל התכנית, בהיקף של 140 שעות עד ליום ה-31.07.2026.

לעניין סעיף זה "**פעולות התנדבות חברתית**" – התנדבות למען הקהילה ללא תמורה, אשר אינן מהוות איוש של תפקיד בשכר ברשות המקומית ו/או בגוף אחר מטעמה.

**התחייבויות מנהל התכנית**

1. **בקרה ופיקוח** – מנהל התכנית מתחייב לתפעל את תכנית המלגות ולבצע פיקוח ובקרה על הפעילות ההתנדבותית שתתבצע ע״י המלגאים בהתאם לכללי התכנית, הכל על אחריותו ועל חשבונו.
2. **שיווק ופרסום** – מנהל התכנית מתחייב לפרסם את לוגו מפעל הפיס ו/או כל סימן או לוגו אחר עליו יורה מפעל הפיס, במודעות, פרסומים, חוברות, פליירים, הזמנות בקשר לתכנית, וכן במסגרת תקשורת כתובה, אינטרנט, אירועים ובכל אמצעי מדיה אחר.
3. **קביעת רשימת המלגאים** – מנהל התכנית מתחייב לבצע רישום, בחינה ומיון של הסטודנטים המתקבלים להשתתף בתכנית ולכלול ברשימת המלגאים לעניין כתב זה, אך ורק סטודנטים העומדים בכל תנאי הסף הבאים:
   1. הסטודנטים הינם אזרחי ישראל או תושבי קבע.
   2. במהלך שנת הלימודים האקדמאית תשפ"ו, הסטודנטים ילמדו באחת מהמסגרות הבאות:
      * 1. הסטודנטים ילמדו לתואר אקדמי (ראשון, שני או שלישי) או לתעודת הוראה במוסד המוכר ע"י המל"ג, במהלך סמסטר א' וסמסטר ב', בתכנית לימודים הכוללת לכל הפחות שני קורסים בסמסטר. רשימת המוסדות הקובעת לעניין זה הינה הרשימה המפורסמת באתר המועצה להשכלה גבוהה.
        2. הסטודנטים ילמדו לימודי הנדסאי במוסד המוכר ע"י מה"ט, בתכנית לימודים הכוללת לכל הפחות שני קורסים בסמסטר. רשימת המוסדות הקובעת לעניין זה הינה הרשימה המפורסמת באתר משרד העבודה.
        3. הסטודנטים ילמדו בקורסים המפוקחים ע"י האגף להכשרה מקצועית ופיתוח כוח אדם במשרד העבודה, בהכשרות מקצועיות שהוגדרו כמזכות לקבלת המלגה, לרבות קורסים בתחום ענף הבנייה והתשתיות.

\* למעט סטודנטים אשר קיבלו השתתפות בשכר הלימוד במסגרת תכנית שוברים.

* + - 1. הסטודנטים ילמדו בבתי ספר על תיכוניים לאמנויות המתוקצבים (נתמכים) או המוכרים ע"י משרד התרבות והספורט.
      2. הסטודנטים ילמדו בכיתות י"ג-י"ד בחינוך טכנולוגי על-יסודי בבתי ספר המאושרים ע"י משרד החינוך.
      3. הסטודנטים ילמדו בסמינרים להוראה המפוקחים ע"י משרד החינוך.
      4. הסטודנטים ילמדו בתכנית לימודים לתעודת רישוי או להסבת אקדמאים לתעודת רישוי ממשלתית כאחות מוסמכת בבתי ספר לסיעוד המוכרים ע"י משרד הבריאות.
      5. הסטודנטים ילמדו לימודים במכינה קדם אקדמית במסלול המוכר ע''י המל''ג או מה"ט.
      6. הסטודנטים ילמדו לקורס מורי דרך במוסד המאושר ע"י משרד התיירות המקנה למסיימיו תעודת מורה דרך ארצי מטעם משרד התיירות.
      7. הסטודנטים ילמדו במסלול לימודים המקנה למסיימיו תעודה מוכרת ע"י קופות החולים ובתי החולים כמקצוע לעניין העסקה בתחום רפואה משלימה.

\* היקף שעות הלימוד במסלול כולל לימודים עיוניים והתנסות מעשית (סטאג'/ פרקטיקה) לא יפחת מ-1,500 שעות במצטבר. הלימודים ייפרסו על שתי שנות לימוד אקדמיות לפחות ולא פחות מארבעה סמסטרים[[1]](#footnote-2).

* 1. במסגרת המיזם הסטודנטים יבצעו פעולות התנדבות חברתית בהיקף של 140 שעות לפחות, במהלך שנת הלימודים האקדמאית תשפ"ו

לעניין סעיף זה, "**פעולות התנדבות חברתית**" – התנדבות למען הקהילה ללא תמורה, אשר אינן מהוות איוש של תפקיד בשכר ברשות המקומית ו/או בגוף אחר מטעמה.

* 1. הסטודנטים לא מקבלים מלגה נוספת ממפעל הפיס בשנת תשפ"ו.

1. **תפעול התכנית**

מנהל התכנית יפעיל את התכנית על כל היבטיה במהלך שנת הלימודים האקדמית תשפ"ו (2025-2026). בין היתר, אך לא רק, יבצע מנהל התכנית את הפעולות הבאות:

* 1. יערוך את רשימת המלגאים כמפורט לעיל.
  2. עד לא יאוחר מהמועד שיקבע ע"י מפעל הפיס, יזין מנהל התכנית את פרטי המלגאים ואת פרטי חשבונות הבנק שלהם לתוך מערכת ממוחשבת שיספק מפעל הפיס.
  3. יאמת ויוודא בקפדנות מרבית את פרטי חשבונות הבנק של המלגאים, באמצעות אסמכתא (צילום המחאה של המלגאי או אישור בכתב מאת הבנק) שתוצג ע״י המלגאי.
     1. מוסכם כי מפעל הפיס יעביר את חלקו בסכום המלגה למלגאים בהתאם לנתונים שיוזנו למערכת ע"י מנהל התכנית, ולפיכך האחריות הבלעדית לתקינות ונכונות הנתונים המוזנים היא על מנהל התכנית בלבד.
     2. יודגש כי מפעל הפיס יעביר את חלקו במימון המלגה לכל מלגאי שיופיע ברשימה על פי הפרטים שיוזנו ע״י מנהל התכנית למערכת.
     3. היה ויתברר בדיעבד, כי מסיבות שאינן תלויות במפעל הפיס, נשמט ו/או לא הוכנס שמו של מלגאי מן הרשימה ו/או המערכת אף שהוא זכאי למלגה – מנהל התכנית יישא באופן בלעדי באחריות למימון מלוא מלגתו. וכן, אם יתברר בדיעבד, כי מסיבות שאינן תלויות במפעל הפיס, שמו של סטודנט ו/או פרטיו נכללו ברשימה ואו במערכת, על אף שאינו עומד בדרישות המיזם ואינו זכאי למלגה – מנהל התכנית ישא באופן בלעדי באחריות לכל הנובע מכך.
  4. יבצע מעקב, פיקוח ובקרה על ביצוע ההתנדבות בהיקף הנדרש, ע"י כל אחד מהמלגאים וכן, ידווח מעת לעת למפעל הפיס, אודות ההתנהלות והתקדמות של התכנית, לפי דרישת מפעל הפיס.
  5. יהיה אחראי להעברת החלק הממומן ע"י מגיש הבקשה לחשבון הבנק האישי של הסטודנט בלבד עד ליום 01.04.2026. במקרה ומגיש הבקשה משתף פעולה עם מוסד אקדמי, שמורה לו הזכות להעביר את חלקו במלגה לחשבון שכר הלימוד של הסטודנט באותו מוסד.
  6. ימנה נציג מטעמו, אשר יעבוד בשיתוף פעולה מלא עם מנהל המיזם וצוות המלגות מטעם מפעל הפיס.
  7. יחתים את כל הסטודנטים המועמדים לקבלה לתכנית עד לא יאוחר מהמועד שיקבע לכך ע"י מפעל הפיס, על כתב ההתחייבות בנוסח המצורף כ**נספח ב׳** לכתב זה. יובהר בזאת כי עיכוב בחתימת סטודנט ו/או הימנעות מחתימתו על כתב ההתחייבות של מלגאי שב**נספח ב׳**, עלולים לעכב ו/או למנוע תשלום חלקו של מפעל הפיס במלגה.
  8. יהא מחויב לוודא ביחס לכל סטודנט המעוניין לקבל מלגה כי הוא לא מקבל ממפעל הפיס מלגה נוספת בשנת תשפ"ו, וזאת באמצעות מערכת ניהול ההתנדבות.
  9. ירכז, יתעד וישמור את כל כתבי ההתחייבות החתומים ע״י המלגאים במשך שבע שנים.
  10. ככל שהתכנית מנוהלת ע״י מנהל התכנית באמצעות וועדת היגוי, יזמין מנהל התכנית את מנהל המיזם מטעם מפעל הפיס לישיבות הוועדה. הזימון יישלח בכתב שבוע מראש לפחות.

1. **מנהל התכנית מצהיר ומתחייב**
   1. כי קרא היטב את התקנון של המיזם ואת הקול הקורא שפרסם מפעל הפיס בקשר למיזם והוא מסכים לכל האמור בהם.
   2. כי יהא אחראי להשגת כל הרישיונות, ההיתרים, ההסכמות והאישורים הדרושים על פי כל דין, להפעלתה של התכנית.
   3. כי יישא על חשבונו ובאחריותו בכל ההוצאות הכרוכות בניהול ותפעול של התכנית.
   4. כי לא שילם ולא ישלם עמלה ו/או דמי תיווך למי מעובדיו, נושאי המשרה או לצד שלישי אגב ביצוע התחייבויותיו על פי כתב זה.
   5. כי אין כל מניעה חוקית, חוזית או אחרת, להתקשרותו עם מפעל הפיס בכתב זה, וזאת הן מבחינת התחייבויותיו הקודמות או הקיימות כיום, והן מבחינת היעדר ניגודי עניינים בין עיסוקיו האחרים (הקיימים או העתידיים) לבין התחייבויותיו על פי כתב זה.
   6. כי יקיים הוראות כל דין, לרבות הוראות הדין החל, כפי שיהיה מעת לעת, בנוגע לניהול מאגרי מידע והגנת הפרטיות.
   7. כי ידוע לו כי במקרה שהמסגרת התקציבית לא תאפשר את אישורן של כל הבקשות שיוגשו במסגרת מיזם מלגות פיס, רשאי מפעל הפיס לאשר מספר מלגות נמוך יותר מהנקוב בבקשות, כמו גם להפחית מספר מלגות מסוים מכל הבקשות הכוללות את מספר המלגות המרבי באופן רוחבי עד לעמידה במסגרת התקציבית, לרבות הפחתה של מלגות מסוג מסוים (לדוגמה קהילות או כפרי סטודנטים) ו/או לחלופין לקבוע מנגנון פעולה לבחירת בקשות ו/או לחלופין לקבוע קריטריונים שונים לבחירה, הכול בהתאם לשיקול דעתו הבלעדי של מפעל הפיס.
   8. כי ידוע לו ומוסכם עליו כי השתתפות מפעל הפיס בהענקת המלגות למלגאים כפופה לשיתוף פעולה מלא של מנהל התכנית עם מפעל הפיס, לרבות שיתוף פעולה עם ביקורת חשבונאית מטעם מפעל הפיס, מתן זכות עיון במסמכי מנהל התכנית ובספרי הנהלת החשבונות של מנהל התכנית הקשורים לתכנית וכן מסירת כל נתון אחר שלדעת המבקר של מפעל הפיס דרוש לבירור העניין. לבקשת מפעל הפיס ימסור מנהל התכנית כל הסבר ו/או מסמך שיידרש הקשור לשיתוף הפעולה בין הצדדים וזאת, בתוך שבוע ימים ממועד הדרישה.
2. **תקופת ההתקשרות**

התכנית תופעל ע״י מנהל התכנית במהלך שנת הלימודים האקדמית תשפ"ו (2025-2026) ותקופת ההתקשרות על פי כתב זה, הינה ממועד חתימתו ע״י הצדדים ועד ליום 31.12.2026. תוקף ההתחייבות הכספית שתינתן ע"י מפעל הפיס בגין השתתפות במימון מלגות הינו עד יום 31.12.2026.

1. **תקציב**
   1. ידוע למנהל התכנית כי חלק המלגה המשולם ע״י מפעל הפיס לכל מלגאי לא יעלה על סך של 5,000 ש"ח. בנוסף, מתחייב מנהל התכנית לשלם את חלקו במלגה בסך של 5,000 ש"ח לכל מלגאי.
   2. מנהל התכנית ישלם את חלקו בסכום המלגה ישירות לחשבון הבנק של המלגאי, בהתאם לנתוני החשבונות שהוזנו ע״י מנהל התכנית למערכת הממוחשבת, כאמור לעיל. מנהל תכנית המשתף פעולה עם מוסד אקדמי לצורך מימון המלגות, יהא רשאי כאמור להעביר את חלקו במלגה לחשבון שכר הלימוד של הסטודנט באותו מוסד.
   3. מנהל התכנית ישלם את מלוא חלקו בסכום המלגות, לכל המלגאים, עד ליום 01.04.2026.
   4. ידוע למנהל התכנית כי מפעל הפיס ישלם את מלוא חלקו בסכום המלגות, לכל המלגאים, עד ליום 31.11.2026 ובלבד שעד למועד זה, התקיימו כל אלה:
      1. מנהל התכנית קיים כל התחייבויותיו על פי כתב זה ושילם במועד את מלוא חלקו בסכום המלגות.
      2. המלגאים קיימו את כל התחייבויותיהם כמפורט בתכנית ובכתב ההתחייבות שנחתם על ידם בהתאם לנוסח המצורף כ**נספח ב׳** לכתב זה.
      3. במקרה של תשלומים שיחזרו מהבנק למפעל הפיס לאחר שהועברו לחשבונות הבנק של הסטודנטים, מכל סיבה שהיא, ישולמו בשנית במהלך חודש ינואר 2026.
      4. ידוע למנהל התכנית, והוא מסכים לכך, כי כמות המלגאים הנקובה בהודעת הזכייה הינה כמות מרבית ובמקרה שבו תפחת כמות המלגאים, יפחת התקציב הכולל, בהתאמה.
2. **היעדר יחסי עובד-מעביד**
   1. מנהל התכנית מצהיר כי בכל פעולותיו על פי כתב זה יפעל כקבלן עצמאי וכי אין בכתב זה ו/או בביצוע ההתחייבויות על פיו, כדי ליצור יחסי עובד-מעביד בינו לבין מפעל הפיס, ולא יהיו לעובדיו ו/או למי מטעמם המועסק על ידם, כל זכויות של עובד כלפי מפעל הפיס, ועובדיו של מנהל התכנית לא יהיו זכאים לתבוע ממפעל הפיס כל תשלום, פיצוי ו/או הטבות אחרות בקשר עם ביצוע כתב זה.
   2. מנהל התכנית יהא אחראי באופן מלא לתשלום שכרם של עובדיו וכל הפועלים מטעמו, וכן לתשלום כל הזכויות והסכומים הנלווים לכך לפי כל דין.
3. **אחריות וביטוח**
   1. מנהל התכנית מקבל על עצמו אחריות מלאה ומוחלטת לביצוע התחייבויותיו באופן קפדני ומקצועי וכן הוא מקבל על עצמו, אחריות מלאה ומוחלטת לכל נזק שייגרם למפעל הפיס, לעובדיו ו/או שלוחיו בגין כל מעשה ו/או מחדל של מנהל התכנית ו/או של עובדיו ו/או של שלוחיו, בקשר עם כל דבר הנובע במישרין או בעקיפין מביצוע כתב זה, לרבות פגיעה בזכויות של צדדים שלישיים. מנהל התכנית משחרר בזאת את מפעל הפיס וכל הבא מטעמו מכל אחריות וחבות בגין נזק כאמור.
   2. מנהל התכנית יערוך את הביטוחים המקובלים בסוג זה של התקשרות.
   3. מנהל התכנית יפצה ו/או ישפה את מפעל הפיס, בגין כל תביעה ו/או טענה ו/או דרישה שתופנה כלפי מפעל הפיס והקשורה, במישרין או בעקיפין, במעשה או מחדל שבאחריותו של מנהל התכנית, כמפורט לעיל ובלבד שהדרישה הינה כדין.
4. **איסור המחאת זכות**
   1. מנהל התכנית לא יסב לאדם אחר כתב זה, כולו או מקצתו, ולא יעביר כל זכות ו/או חיוב על פיו, במישרין או בעקיפין, ללא הסכמת מפעל הפיס מראש ובכתב.
   2. אם ניתנה הסכמה כאמור, היא לא תיצור יחסים חוזיים ישירים בין מפעל הפיס לבין האדם האחר, ומנהל התכנית יהיה האחראי הבלעדי כלפי המפעל לביצוע כתב זה.
5. **שמירת סודיות**

מנהל התכנית מתחייב לשמור בסודיות מוחלטת את כל המידע של מפעל הפיס ו/או הקשור בו ו/או נוגע אליו ו/או לפעילותו, במישרין ו/או בעקיפין, אשר הגיע לידיו של מנהל התכנית עקב חתימתו ו/או ביצועו של כתב זה, ולא ימסור ולא יגלה כל מידע כזה, כולו או מקצתו, לשום אדם שלא הוסמך לכך מטעם שני הצדדים, ללא קבלת הרשאה לכך מראש ובכתב מאת מפעל הפיס. למען הסר ספק, מוצהר בזה כי האמור בסעיף זה לעיל אינו מוגבל בזמן ויחייב גם לאחר תום תקופת התכנית, אך איננו חל על מידע שהוא בבחינת נחלת הכלל.

1. **זכויות קניין רוחני**

ידוע למנהל התכנית כי זכויות הקניין הרוחני בסימני המסחר של מפעל הפיס, הינן בבעלותו הבלעדית של מפעל הפיס. למנהל התכנית ולכל צד ג׳ לא תהיה כל זכות ו/או קניין בסימני המסחר של מפעל הפיס, והם אינם רשאים לעשות בו שימוש כלשהו, למעט לצורך קיום התחייבויות מנהל התכנית כמפורט בכתב זה. מנהל התכנית לא יעשה בסימני המסחר של מפעל הפיס כל שימוש ללא הסכמתו בכתב ומראש של מפעל הפיס, ולא יציג את עצמו כבעל סימני המסחר של מפעל הפיס.

1. **אנשי קשר**

ידוע למנהל התכנית כי איש הקשר מטעם מפעל הפיס לצורך כתב זה הינו:

מר ארז גרניט (מנהל מענקים, מלגות ואו״ש) טל׳ 03-6940302.

איש הקשר מטעם מנהל התכנית לצורך כתב זה ולצורך המיזם, הינו:

שם: \_\_\_\_\_\_\_\_\_\_\_\_\_\_\_; תפקיד: \_\_\_\_\_\_\_\_\_\_\_\_\_\_\_

טלפון: \_\_\_\_\_\_\_\_\_\_\_\_\_\_\_; דוא״ל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **שונות**
   1. ידוע למנהל התכנית, והוא מסכים לכך, כי החלטות מפעל הפיס בקשר למיזם, לרבות החלטה בדבר אישור הבקשות, ובכלל זאת קביעת כמות המלגות המאושרות מכל סוג, תתקבלנה ע"י מפעל הפיס בלבד, על פי שיקול דעתו המוחלט, ולא תישמע כל טענה בקשר לכך ע"י מנהל התכנית.
   2. ידוע למנהל התכנית כי פעולות מפעל הפיס למימוש המיזם כפופות לקיומו של היתר תקף למפעל הפיס לעסוק בהגרלות. במקרה שלא יהיה היתר כזה בתוקף, יהיה המפעל רשאי להפסיק את המיזם לאלתר, וזאת, מבלי שיהיה בכך כדי להקים למנהל התכנית, למלגאים ולכל צד ג׳ טענה או עילת תביעה כלשהי כנגד מפעל הפיס.
   3. מענה של הרשות הוא כמפורט בראש כתב זה, וכל הודעה שתשלח למען זה, תיחשב כאילו נתקבלה כעבור 7 ימי עסקים מעת מסירתה למשלוח בדואר רשום, או ביום העסקים ראשון לאחר מסירתה ביד או לאחר שיגורה המוצלח בפקס או בדוא״ל (בכפוף לאישור טלפוני על קבלת הפקס או הדוא״ל מהנמען).
   4. סמכות השיפוט בכל הקשור לכתב התחייבות זה ולמיזם תהא לבתי משפט המוסמכים בעיר תל- אביב-יפו ולהם בלבד.

**ולראיה באו על החתום:**

מנהל התכנית באמצעות מורשי החתימה\*:

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**חתימה תפקיד שם**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**חתימה תפקיד שם**

\* במקרה שמנהל התכנית הוא רשות מקומית, יחתמו על התחייבות זו ראש הרשות המקומית יחד עם גזבר הרשות המקומית.

**אישור עורך דין**

אני הח״מ, \_\_\_\_\_\_\_\_\_\_\_\_\_\_\_, עו״ד, מס' רישיון \_\_\_\_\_\_\_\_\_\_\_\_\_\_\_, מרח׳ \_\_\_\_\_\_\_\_\_\_\_\_\_\_\_, מאשר/ת בזאת, כי מר/גב' \_\_\_\_\_\_\_\_\_\_\_\_\_\_\_, מס' ת.ז. \_\_\_\_\_\_\_\_\_\_\_\_\_\_\_, ומר/גב' \_\_\_\_\_\_\_\_\_\_\_\_\_\_\_, מס' ת.ז. \_\_\_\_\_\_\_\_\_\_\_\_\_\_\_, חתמו בפניי על כתב ההתחייבות דלעיל בשם מנהל התכנית. בנוסף, הריני לאשר כי הנ״ל מוסמכים לחתום על כתב ההתחייבות דלעיל בשם מנהל התכנית, וכי חתימתם על כתב זה מחייבת את מנהל התכנית.

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**שם עורך הדין חתימה וחותמת**

**נספח ב' – כתב הצהרה והתחייבות של מלגאי/ת**

לשנת הלימודים תשפ"ו 2025-2026

**מלגאי/ת יקר/ה**

כתנאי לקבלת המלגה הינך מתבקש/ת להדפיס טופס זה, למלא בו את כל הפרטים הנדרשים ולשלוח אותו חתום בדוא"ל, עד ליום \_\_\_\_\_\_\_\_\_\_\_\_\_\_\_, אל:

מנהל תכנית המלגות: \_\_\_\_\_\_\_\_\_\_\_\_\_\_\_, שם הרשות המקומית: \_\_\_\_\_\_\_\_\_\_\_\_\_\_\_.

כתובת דוא"ל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**אין לערוך שינויים בטופס זה!**

לכבוד

מנהל התוכנית

**הצהרה והתחייבות**

**אני הח"מ מצהיר ומתחייב בזאת כדלקמן:**

1. פרטים אישיים של הסטודנט

**שם: \_\_\_\_\_\_\_\_\_\_\_\_\_\_\_ , ת.ז. מס': \_\_\_\_\_\_\_\_\_\_\_\_\_\_\_.**

**כתובת דוא"ל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**שם התואר/תחום הלימודים האקדמיים: \_\_\_\_\_\_\_\_\_\_\_\_\_\_\_ .**

**המוסד האקדמי בו לומד הסטודנט: \_\_\_\_\_\_\_\_\_\_\_\_\_\_\_.**

1. עמידה בתנאי הסף של המיזם
   1. במהלך שנת הלימודים האקדמאית תשפ"ו אלמד באחת הממסגרות הבאות:
      * 1. תואר אקדמי (ראשון, שני או שלישי) או לתעודת הוראה במוסד המוכר ע"י המל"ג, במהלך סמסטר א' וסמסטר ב', בתכנית לימודים הכוללת לכל הפחות שני קורסים בסמסטר. רשימת המוסדות הקובעת לעניין זה הינה הרשימה המפורסמת באתר המועצה להשכלה גבוהה.
        2. לימודי הנדסאי במוסד המוכר ע"י מה"ט, בתכנית לימודים הכוללת לכל הפחות שני קורסים בסמסטר. רשימת המוסדות הקובעת לעניין זה הינה הרשימה המפורסמת באתר משרד העבודה.
        3. בקורסים המפוקחים ע"י האגף להכשרה מקצועית ופיתוח כוח אדם במשרד העבודה, בהכשרות מקצועיות שהוגדרו כמזכות לקבלת המלגה, לרבות קורסים בתחום ענף הבנייה והתשתיות.

\* למעט סטודנטים אשר קיבלו השתתפות בשכר הלימוד במסגרת תכנית שוברים.

* + - 1. בתי ספר על תיכוניים לאמנויות המתוקצבים (נתמכים) או המוכרים ע"י משרד התרבות והספורט.
      2. בכיתות י"ג-י"ד בחינוך טכנולוגי על-יסודי בבתי ספר המאושרים ע"י משרד החינוך.
      3. בסמינרים להוראה המפוקחים ע"י משרד החינוך.
      4. בתכנית לימודים לתעודת רישוי או להסבת אקדמאים לתעודת רישוי ממשלתית כאחות מוסמכת בבתי ספר לסיעוד המוכרים ע"י משרד הבריאות.
      5. לימודים במכינה קדם אקדמית במסלול המוכר ע''י המל''ג או מה"ט.
      6. קורס מורי דרך במוסד המאושר ע"י משרד התיירות המקנה למסיימיו תעודת מורה דרך ארצי מטעם משרד התיירות.
      7. מסלול לימודים המקנה למסיימיו תעודה מוכרת ע"י קופות החולים ובתי החולים כמקצוע לעניין העסקה בתחום רפואה משלימה.

\* היקף שעות הלימוד במסלול כולל לימודים עיוניים והתנסות מעשית (סטאג'/ פרקטיקה) לא יפחת מ-1,500 שעות במצטבר. הלימודים ייפרסו על שתי שנות לימוד אקדמיות לפחות ולא פחות מארבעה סמסטרים[[2]](#footnote-3).

* 1. במהלך שנת הלימודים האקדמית תשפ"ו ועד לא יאוחר מיום 31/07/2026 אבצע התנדבות חברתית בהיקף של 140 שעות לפחות, בהתאם לדרישות מנהל התכנית.
  2. הנני אזרח ישראלי או תושב קבע.
  3. אינני מקבל מלגה נוספת ממפעל הפיס בשנת הלימודים תשפ"ו (2025-2026).
  4. ידוע לי שהעברת התשלום על סך 5,000 ₪ ע"י מפעל הפיס לחשבוני תעשה עד ליום ה-30/11/2026.

1. חשבון הבנק לצורך העברת תשלומי המלגה:

ידוע לי כי את תשלומי המלגה ניתן להעביר אך ורק לחשבון בנק הרשום על שמי, וכי לא ניתן בשום אופן להעבירם לחשבון בנק אחר שאינו רשום על שמי. פרטי חשבון הבנק שלי הינם:

בנק: \_\_\_\_\_\_\_\_\_\_\_\_\_\_\_, סניף: \_\_\_\_\_\_\_\_\_\_\_\_\_\_\_, חשבון מס': \_\_\_\_\_\_\_\_\_\_\_\_\_\_\_.

**הנני מצרף בזאת אסמכתא המעידה על נכונות פרטי החשבון.**

1. דיווח על שינויים:
   1. אם יחול שינוי כלשהו בפרטי חשבון הבנק שלעיל, הנני מתחייב להודיע על כך באופן מידי למנהל תכנית המלגות, בצירוף אסמכתא המעידה על שינוי פרטי החשבון.
   2. אם יחול שינוי בפרט אחר מהפרטים שמסרתי (לרבות שינוי בתחום הלימודים ו/או במוסד האקדמי בו אני לומד ו/או בכתובת הדוא"ל שלי) , אודיע על כך למנהל תכנית המלגות, תוך 7 ימים מיום שיוודע לי על השינוי.
2. תנאים לתשלום המלגה:
   1. ידוע לי כי תשלום המלגה מותנה בעמידתי בתנאי הסף, בקיום מלוא התחייבויותיי, במסירת נתונים נכונים, בהמצאת כל המסמכים הנדרשים ובחתימתי על כתב זה.
   2. אתם תהיו רשאים לבטל את זכאותי למלגה ו/או להפסיק לאלתר את תשלומי המלגה ו/או לקבל ממני החזר של תשלומי מלגה שכבר הועברו לחשבוני, בכל המקרים הבאים:
      1. אם לא אעמוד בתנאי הסף.
      2. אם לא אעמוד באיזו מהתחייבויותיי הנ"ל, במועדים שנקצבו על ידכם.
      3. אם איזה מהנתונים שנמסרו על ידיי לעיל, יתברר כבלתי נכון.
      4. אם יחול שינוי בנתונים שנמסרו על ידיי והשינוי יפסיק את עמידתי בתנאי הסף ו/או את זכאותי לקבלת מלגה מכל סיבה אחרת.
      5. אם לא אחתום על כתב זה ו/או לא אמציא מסמך נדרש, במועדים שנקבעו על ידכם.
      6. אם וככל במהלך התנדבותי התנהלתי באופן חריג ושלא בדרך מקובלת וזאת בניגוד לכל דין ו/או נורמה חברתית תקינה.
3. מען למשלוח הודעות:

הודעותיי יישלחו אליכם לכתובת דוא"ל של מנהל תכנית המלגות, כמפורט לעיל. ידוע לי, כי כל הודעה ו/או עדכון במסגרת המיזם, יישלחו לכתובת הדוא"ל שמסרתי לעיל בכתב התחייבות זה.

1. ויתור על חסיון המידע
   1. הנני מוותר בזאת על חיסיון המידע אודות לימודיי פרטיי והתחייבויותיי כפי שנמסרו לעיל ומסכים כי המוסד בו אני לומד וכל גוף אחר, ימסרו לכם ולמנהל תכנית המלגות, כל מידע הרלוונטי לפרטים ולהתחייבויותיי דלעיל ולתשלום המלגה על ידכם ו/או ע"י מנהל תכנית המלגות.
   2. הנני מסכים ומאשר בזאת במפורש כי כל המידע שנמסר על ידיי למפעל הפיס במסגרת בקשתי למלגה:
      1. יישמר במאגר מידע של מפעל הפיס.
      2. נמסר מרצוני החופשי ובהסכמתי, מבלי שמוטלת עליי חובה חוקית כלשהי לעשות כן.
      3. מפעל הפיס יהיה רשאי להשתמש במידע שהתקבל ממני למטרות שונות, לרבות פנייה בדיוור ישיר, או פנייה ישירה אלי במגוון אמצעי תקשורת.

**הנני מצהיר כי כל הפרטים שמסרתי לעיל הינם נכונים וכי הנני מסכים לכל הכללים שנקבעו ויקבעו ע"י מנהל תכנית המלגות וע"י מפעל הפיס, בכל הקשור לזכאותי לקבלת המלגה.**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**תאריך שם הסטודנט חתימה**

1. המוסד מעניק לבוגריו תעודה רשמית מטעמו בה מפורט תחום ההתמחות. מוסדות לעניין זה הינם נדרשים ותק של מינימום 7 שנים, קרי החל משנת 2017. במסלול חדש ידרש המוסד להוכיח 3 מחזורי בוגרים לפחות ע"פ הצהרה של מנכ"ל המוסד / ראש אקדמי / ראש המגמה [↑](#footnote-ref-2)
2. המוסד מעניק לבוגריו תעודה רשמית מטעמו בה מפורט תחום ההתמחות. מוסדות לעניין זה הינם נדרשים ותק של מינימום 7 שנים, קרי החל משנת 2017. במסלול חדש ידרש המוסד להוכיח 3 מחזורי בוגרים לפחות ע"פ הצהרה של מנכ"ל המוסד / ראש אקדמי / ראש המגמה [↑](#footnote-ref-3)